|  |  |  |  |
| --- | --- | --- | --- |
| **Eil. Nr.** | **Institucijos pavadinimas, rašto data ir numeris** | **Pastabos ir pasiūlymai** | **Argumentai, kodėl į pastabas ir pasiūlymus neatsižvelgta arba atsižvelgta iš dalies** |
| 1. | Energetikos ministerijos 2020 m. gegužės 29 d. rašto Nr. 3-813 | Tvarkos aprašo 5 punkte siūlome numatyti, kad prioritetinėms investicijoms, įvardintoms Direktyvos 10 d straipsnio 2 dalyje, būtų skiriama ne mažiau nei 90 proc. Lietuvai skirtų Modernizavimo fondo lėšų. Atitinkamai 6 punkte siūlome numatyti, kad neprioritetinėms sritims gali būti naudojama iki 10 proc. lėšų. Atkreipiame dėmesį, kad Europos Komisijos Modernizavimo fondo įgyvendinamajame teisės akte numatytas 70/30 proc. santykis yra indikatyvus, todėl siūlome užtikrinti maksimalų lėšų panaudojimą prioritetinėms sritims, kurios apima pagrindines Lietuvos nacionaliniame energetikos ir klimato srities veiksmų plane numatytas politikos priemonių grupes.  | **Neatsižvelgta.**Pažymime, kad 2003 m. spalio 13 d. Europos Parlamento ir Tarybos direktyvos 2003/87/EB, nustatančios šiltnamio efektą sukeliančių dujų emisijos leidimų sistemą Bendrijoje ir iš dalies keičiančios Tarybos direktyvą 96/61/EB, su paskutiniais pakeitimais, 10 d straipsnyje numatyta, kad direktyvoje paminėtoms prioritetinėms sritims turi būti naudojama ne mažiau kaip 70 proc. visų gaunamų lėšų. Kadangi direktyva yra tiesioginio taikymo, siūlome naudoti tvarkos apraše ne mažiau kaip 70 proc. sąlygą. Pažymėtina, kad Lietuva spręsdama kam teikti paramą gali nuspręsti skirti ir daugiau investicijų prioritetinėms sritims, t. y. 90 ar net 100 proc. Šiuos pasiūlymus aplinkos ir energetikos ministrams teiks nacionalinė projektų atrankos komisija.  |